**Beszámoló az MSZT Etnikai Kisebbségkutató Szakosztályának 2015. évi rendezvényeiről**

-2015. március 17-én került sor a pécsi Lenau-Házban az *Ein ethnisches Leporello: Exemplifizierung ethnischer Kooperationen aus Mitteleuropa. (Hrsg.: Zsuzsanna Gerner-László Kupa).* Hamburg: Verlag Dr. Kovac, 2015. pp. 286. /ISBN 978-3-8300-7589-9/ című angol és német nyelvű tanulmányokat tartalmazó kötet bemutatójára. Az említett kötetet Dr. Gerner Zsuzsanna mutatta be. A könyvbemutatón részt vett Dr. Tibori Tímea, az MSZT (korábbi) Elnökségének tagja, az MSZT jelenlegi alelnöke.

-2015. június 16-án a PTE BTK Ifjúság útja 6. szám alatti D épületében *Diaszpóra a mérlegen* címmel pódiumbeszélgetésre került sor, melyen Bába Szilvia, Mihály Renáta és Vörös Zoltán, a PTE Interdiszciplináris Doktori Iskola Politikatudományi Programjának hallgatói, egy-egy vitaindító előadásban prezentálták saját kutatási témájukat. (A résztvevők közül ketten is –Bába Szilvia és Vörös Zoltán- 2015-ben *summa cum laude* minősítéssel megvédték PhD-értekezésüket).

-2015. december 8-án a PTE BTK Ifjúság útja 6. szám alatti D épületében *Kisebbségi érdekérvényesítés a mérlegen* címmel pódiumvitát rendezett, melyen Barkóczi Csaba, Brucker Balázs és Kacziba Péter, a PTE Interdiszciplináris Doktori Iskola Politikatudományi Programjának hallgatói, egy-egy vitaindító előadásban prezentálták saját kutatási témájukat.

-A könyvbemutatóra, a pódiumbeszélgetésre és a pódiumvitára a Magyar Szociológiai Társaság Etnikai Kisebbségkutató Szakosztálya és az MTA PAB II. Filozófia-, Történettudomány- és Néprajztudományok Szakbizottsága Kisebbségkutató Munkabizottságának közös szervezésében került sor.

-Az említett rendezvények programja felkerült az MSZT honlapjára is. Ezúton szeretném megköszönni a Kollégáknak és elsősorban Dr. Tibori Tímeának a szakosztály 2015. évi munkájához nyújtott segítséget!

A fentiek alapján kérem a 2015. évi beszámoló elfogadását!

Budapest, 2016. január.

Tisztelettel:

Kupa László